text: Politiker om omfartsvej: Endelig! 
  13 oktober 2015 kl. 19.38
  Formanden for Teknik- og Byggeudvalget i Esbjerg Kommune er begejstret ved udsigten til at omfartsvej ved Ribe endelig bliver til virkelighed 
  Den socialdemokratiske byrådspolitiker Anders Kronborg  glæder sig. Omfartsvejen ved Ribe har været meget længe undervejs. Nu ser den umiddelbart ud til at blive til virkelighed. I hvert fald har et flertal af folketingspolitikere i et trafikforlig frigivet 373 millioner kroner til projektet. Det er imidlertid blevet betydeligt dyrere end først antaget og nu protesterer de handlende i Ribe over udsigten til den nye og større vejføring. Det bekymrer Anders Kronborg:
  - Får vi ikke omfartsvejen nu, forpasser vi chancen og muligheden opstår bestemt ikke foreløbig, siger han til TV SYD.
  Han er sikker på, at omfartsvejen vil sikre udvikling for erhvervslivet i hele området og hilser omfartsvejen velkommen.
  
  